《当筵致语》
宋代·吴势卿

此去京师一握天，太平官府似神仙。
九重明圣无疆寿，千里封圻大有年。
政已知平春缓缓，民无愁叹鼓渊渊。
三呼三祝情何已，稽首君恩雨露边。

作者简介：吴势卿，字安道，号雨岩（《全宋词》册四），建安（今福建建瓯）人。理宗淳祐元年（一二四一）进士。宝祐中知处州。景定二年（一二六一）为淮东总领。三年，由浙西转运副使任致仕。清道光《福建通志》卷一八二有传。今录诗十九首。